**Hortobágy Község Önkormányzatának 2. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2022. október 20-ai rendkívüli, nyilvános ülésére**)**

**Tárgy:** Döntés Hortobágy Község Önkormányzata Képviselő-testületének az idegenforgalmi szezonban fizetendő parkolási díjról szóló 21/2021. (X. 27.) önkormányzati rendelet módosításáról

*Tisztelt Képviselő-testület!*

## A veszélyhelyzettel összefüggő átmeneti szabályokról szóló 2021. évi XCIX. törvény 147. § (1) bekezdése alapján az Önkormányzatnak nem volt lehetősége emelni a parkolási díjakat. Ugyanezen paragrafus (2) bekezdése alapján a díjemelési moratórium 2022. június 30. napjával lejárt.

Az új parkolási díjakat 2022. augusztus 1. napjától léptette hatályba a Képviselő-testület, melyben a fizetendő díjak mértékét az alábbi táblázat szerint állapította meg:

|  |  |  |
| --- | --- | --- |
| **Parkolójegy díja március, április, május, szeptember, október, november hónapokban** | | |
|  | nettó | bruttó |
| Személygépkocsi | 472 forint/nap | **600 forint/nap** |
| Autóbusz | 2362 forint/nap | **3000 forint/nap** |
| Motorkerékpár, quad, tehergépkocsi - legfeljebb 3,5 t megengedett legnagyobb össztömeg | 472 forint/nap | **600 forint/nap** |
| **Parkolójegy díja június, július, augusztus hónapokban** | | |
| Személygépkocsi | 787 forint/nap | **1000 forint/nap** |
| Autóbusz | 3937 forint/nap | **5000 forint/nap** |
| Motorkerékpár, quad, tehergépkocsi - legfeljebb 3,5 t megengedett legnagyobb össztömeg | 787 forint/nap | **1000 forint/nap** |
| **Parkolójegy díja a Hídivásár alkalmával** | | |
| Személygépkocsi | 1575 forint/nap | **2000 forint/nap** |
| Autóbusz | 3937 forint/nap | **5000 forint/nap** |
| Motorkerékpár, quad, tehergépkocsi - legfeljebb 3,5 t megengedett legnagyobb össztömeg | 1575 forint/nap | **2000 forint/nap** |
| **Parkolójegy díja Szent György-napi Kihajtási Ünnepen és Szent Dömötör-napi Behajtási Ünnepen szervezett kézműves vásárok alkalmával** | | |
| Személygépkocsi | 1575 forint/nap | **2000 forint/nap** |
| Autóbusz | 3937 forint/nap | **5000 forint/nap** |
| Motorkerékpár, quad, tehergépkocsi - legfeljebb 3,5 t megengedett legnagyobb össztömeg | 1575 forint/nap | **2000 forint/nap** |

Időközben felmerült, hogy a parkolást igénybevevők részéről nagyfokú elégedetlenséget váltott ki a Hídivásár alkalmával fizetendő parkolási díj mértéke.

Figyelemmel a hétvégén megrendezendő Szent Dömötör napi behajtási ünnepre, illetve az annak megrendezésekor idelátogató vendégek elégedettségére, csökkenteni javasolom a parkolási díj mértékét.

Kérem a Tisztelt Képviselő-testületet, hogy az előterjesztést és a határozati javaslatot, valamint a mellékelt rendelet-tervezetet megtárgyalni, az idegenforgalmi szezonban fizetendő parkolási díjról szóló önkormányzati rendeletet módosításáról szóló rendeletet megalkotni szíveskedjen.

**Hortobágy, 2022. október 17.**

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető